**Knjižni ljubezenski jezik**

Gledam jo.

Jaz jem špagete, ona srka čaj.

Zberem pogum in ji napišem

sporočilce, romantično pesem.

Verzi, napisani iz srca,

ostanejo nerazumljeni, skrivnost zanjo,

saj najine ustnice ne šepetajo v istem ritmu.

Stopim k njej in jo poljubim.

Najini srci bijeta v istem ritmu

in v tem trenutku se tako premikajo tudi najine ustnice.

Svet se skrči in

obstaja le en jezik,

ki ga razumeva oba.

Tadej Počivavšek, 1. c